[pic] | COMISIA EUROPEANĂ |

Bruxelles, 18.1.2010

COM(2010)5 final

2010/0001 (NLE)

Propunere de

REGULAMENT (UE) Nr. .../2010 AL CONSILIULUI

de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

(prezentată în comun de Comisie și de Înaltul Reprezentant al Uniunii pentru afaceri externe și politica de securitate)

EXPUNERE DE MOTIVE

1. Regulamentul (CE) nr. 1210/2003 al Consiliului a impus anumite măsuri restrictive în ceea ce privește Irakul, în conformitate cu Poziția comună 2003/495/PESC și cu Rezoluția 1483 (2003) a Consiliului de Securitate al Organizației Națiunilor Unite. Printre altele, Regulamentul (CE) nr. 1210/2003 prevedea, la articolul 2 și respectiv articolul 10, regimuri speciale cu privire la veniturile din exporturile de petrol, produse petroliere și gaze naturale din Irak, precum și cu privire la imunitatea anumitor active irakiene la procedurile judiciare.

2. Prin Rezoluția 1790 din 18 decembrie 2007, Consiliul de Securitate al Organizației Națiunilor Unite a decis, inter alia , ca aceste regimuri specifice să se aplice până la 31 decembrie 2008. În conformitate cu Poziția comună 2008/186/PESC, Regulamentul (CE) nr. 1210/2003 a fost modificat în consecință prin Regulamentul (CE) nr. 195/2008.

3. Prin Rezoluția 1859 din 22 decembrie 2008, Consiliul de Securitate al Organizației Națiunilor Unite a decis, la solicitarea Irakului, ca aceste regimuri specifice să fie prelungite până la 31 decembrie 2009. În conformitate cu Poziția comună 2009/175/PESC, Regulamentul (CE) nr. 1210/2003 a fost modificat în consecință prin Regulamentul (CE) nr. 175/2009.

4. Prin Rezoluția 1905 din 21 decembrie 2009, Consiliul de Securitate al Organizației Națiunilor Unite a decis, la solicitarea Irakului, ca aceste regimuri specifice să fie prelungite până la 31 decembrie 2010. Prin urmare, în conformitate cu Decizia 2010/…/PESC a Consiliului, Regulamentul (CE) nr. 1210/2003 ar trebui modificat în consecință.

2010/0001 (NLE)

Propunere de

REGULAMENT (UE) Nr. .../2010 AL CONSILIULUI

de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 215,

având în vedere Decizia 2010/…/PESC a Consiliului de modificare a Poziției comune 2003/495/PESC privind Irakul[1],

având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei,

întrucât:

5. În conformitate cu Rezoluția 1483(2003) a Consiliului de Securitate al Organizației Națiunilor Unite, articolul 2 din Regulamentul (CE) nr.1210/2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96[2] prevedea regimuri specifice în ceea ce privește plățile pentru petrolul, produsele petroliere și gazele naturale exportate din Irak, în timp ce articolul 10 din regulamentul menționat anterior prevedea regimuri specifice cu privire la imunitatea anumitor active irakiene la procedurile judiciare. Aceste regimuri specifice s-au aplicat până la 31 decembrie 2008.

6. Rezoluția 1859(2008) a Consiliului de Securitate al Organizației Națiunilor Unite prevede ca ambele regimuri specifice să se prelungească până la 31 decembrie 2009. În conformitate cu Poziția comună 2009/175/PESC, Regulamentul (CE) nr. 1210/2003 al Consiliului a fost modificat în consecință prin Regulamentul (CE) nr. 175/2009 al Consiliului.

7. Rezoluția 1905(2009) a Consiliului de Securitate al Organizației Națiunilor Unite prevede ca ambele regimuri specifice să se prelungească până la 31 decembrie 2010. În conformitate cu Decizia 2010/…/PESC a Consiliului, este necesară modificarea Regulamentului (CE) nr. 1210/2003 în consecință.

8. Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat,

ADOPTĂ PREZENTUL REGULAMENT:

Articolul 1

La articolul 18 din Regulamentul (CE) nr. 1210/2003, alineatul (3) se înlocuiește cu următorul text:

„(3) Articolele 2 și 10 se aplică până la 31 decembrie 2010.”

Articolul 2

Prezentul regulament intră în vigoare la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu,

Președintele […]

[1] JO L … , … 2010, p. ..

[2] JO L 169, 8.7.2003, p. 6.